TV-Gids vir Donderdag 12 November 2015
JY LEES NOU TV-Gids vir Donderdag 12 November 2015
Wat om vanaand te kyk:
17:00 Skole Top 10 (kykNET): Die Skolespan kuier by Hoërskool Ferrum in Newcastle. Die skool se visie is 'Deur Ferrum die Toekoms in' en hierdie Ysters wys ons presies wat hulle hiermee bedoel. Skakel in om te sien wat kies hulle as hul top 10.
18:30 Villa Rosa (kykNET): Cardo besoek Wouter in die tronk en vryf nog meer sout in sy wonde. 'n Erg senuweeagtige Marius gee vir Liam die geld vir die dwelmtransaksie en dan word sy grootste vrees bewaarheid.
18:30 7de Laan (SABC2): Sal Aggie kan aanbeweeg na Lindile se dood? Vince is nie te vinde vir Xander se houding nie.
19:30 Binnelanders (kykNET): Pippa is bekommerd oor At se motiewe, terwyl Bronwyn besluit om oop kaarte te speel met 'n belangrike persoon in haar lewe. Naomi het nuus om met Okkie te deel, terwyl 'n groot familiegeheim 'n dokter se fondamente skud.
20:00 Bravo! (kykNET): Ons is agter die skerms van Suidooster se publisiteitsfotosessie. Ons praat ook met Gert Johan Coetzee wat SA Modeweek geopen het vanjaar. En ons maak 'n draai by Caring Daisies fondsinsameling.
20:30: Boer soek 'n vrou (kykNET): Ná 'n dag of wat op die plaas, moet een van die drie vroue huistoe gaan. Die boer moet besluit watter een van sy kuiergaste haar tasse moet pak. Makliker gesê as gedaan.
20:30 Sahara (e.tv): 'n Avonturier help 'n VN-dokter in die Wes-Afrika-woestyn teen 'n diktator in hierdie avontuurprent met Matthew McConaughey.
21:00 Masters of Sex (M-Net Edge): Bill Masters wil vanaand oor sy skaamtelose uitsmyting uit die universiteit kom.